Tekstin SISÄLLÖN kommentointi

Kertaa tutkielman aihe (työnimi) ja lue teksti kertaalleen kokonaan läpi.
1) Selviääkö tekstin tarkoitus ja sanoma helposti?
2) Sisältääkö teksti mielestäsi olennaisen aiheesta? Onko jotakin mitä pitäisi lisätä tai jättää pois (epäolennaista)?
3) Onko teksti uskottava ja vakuuttava? Perusteleeko kirjoittaja väitteensä. Tieteellisessä tekstissä tämä tarkoittaa etenkin riittävää, laadukkaiden lähteiden käyttöä. Onko lähteissä käytetty kansainvälisiä tai kotimaisia tutkimusartikkeleita?
4) Mihin suuntaan kirjoittaja voisi sisällöllisesti jatkaa? Eli mitä lukija haluaisi tietää seuraavaksi?




Tekstin RAKENTEEN kommentointi
1) Vastaavatko otsikot ja teksti toisiaan? Ovatko otsikot selkeitä ja kertovatko ne riittävästi? Onko väliotsikoita käytetty tarkoituksenmukaisesti jäsentämään tekstiä?
2) Tarkastele, miten teksti on jaettu kappaleisiin. Ovatko kappaleet mielestäsi juonellisesti johdonmukaisia? Kappaleiden järjestys ja sidosteisuus eli miten kappaleet liittyvät toisiinsa?
3) Tarkastele myös kappaleiden pituutta ja määrää. Ehdottaisitko johonkin kohtaan vielä kappalejakoa tai jääkö joku kappale niukaksi?





Tekstin KIELEN kommentointi
1) Onko teksti tyylillisesti tieteellistä asiatekstiä? Kuinka hyvin seuraavat asiatekstin piirteet toteutuvat: neutraalia, selvää, tiivistä, tarkkaa ja täsmällistä, havainnollista ja ymmärrettävää.
2) Tarkastele lauserakenteiden selkeyttä. Onko tekstissä liian pitkiä tai vaikeasti hahmotettavia virkkeitä? Pisteiden ja pilkkujen käyttö? Joka vai mikä?
3) Käyttääkö kirjoittaja turhaan substantiivityyliä tai muita kapulakielisiä ilmaisuja? Voisiko asiat ilmaista yksinkertaisemmin/suomeksi?
4) Osuuko silmääsi muita kirjoitusvirheitä? Yhdyssanojen oikeinkirjoitus?

Substantiivityylisten ilmausten korvaaminen verbityylisillä ilmauksilla
	Substantiivityyli
(valju verbi + substantiivi)
	Verbityyli
(tarkka ja täsmällinen verbi)

	suorittaa rajaus/rajaaminen
toteuttaa tarkastus
toteuttaa kasvatustoimenpiteitä
tapahtua palamista
aiheuttaa häiriötä
aiheuttaa saastumista
asettaa rajoituksia
esittää kysymys
nousta esiin/esille
osoittaa lisääntymistä
saattaa julkisuuteen
tehdä arvio
tehdä ehdotus
tehdä päätös
tuoda esiin
...
	rajata
tarkastaa
kasvattaa
palaa
häiritä
saastuttaa
rajoittaa
kysyä
ilmetä
lisääntyä
julkistaa
arvioida
ehdottaa
päättää
esittää
...



